Document ID: /fineweb-2-swissfilter-quality_10-filterrobots/filtered/05604.jsonl.gz/24

Bitka na Bedru je bila 17.-og Ramazana 624. godine. Muslimana je bilo 314. a mušrika 1000.
Muslimani su uz Božiju pomoć izvojevali pobjedu zarobivši 70 mušrika, a 70 ih je bilo ubijeno. I muslimani su izgubili 14 boraca i to su bili prvi šehidi u borbi sa mušricima.
Sa zarobljenim mušricima se lijepo postupalo, puštani su na slobodu uz otkup ako su imali ili su za svoju slobodu morali naučiti 10 muslimana čitati i pisati.
Bitka na Uhudu je bila 625. godine. Muslimani su obaviješteni o ovome pohodu mušrika pa su predlagali da im izađu u susret izvan Medine što je i prihvaćeno. Krenulo ih je 1000 ali se vratilo 300 boraca pod vođstvom ‘Abdullah ibni Ubejja i ostalo ih je samo 700 da se suprostavi mušricima kojih je bilo 3000. Mušrici su imali 3000 deva, 200 konja, 700 oklopnika. Muhammed a.s. je ostavio 50 strijelaca iza brda sa naradbom da nipošto ne napuštaju položaje bez obzira na ishod bitke. U prvom naletu muslimani su potisnuli mušrike pa je i 50 strijelaca napustilo položaje što je iskoristio Halid ibni Velid i sa konjanicima navalio na muslimane iza njihovih leđa. Nastupilo je rasulo u muslimanskoj vojsci, a Muhammed a.s. je bio ranjen, ostatak vojske se zbija oko Muhammeda a.s. i penju se na brdo i mušrici se vraćaju. Na Uhudu je ubijeno 70 muslimana, među njima i h. Hamza koga je ubio Vahši po narudžbi zloglasne Hinde. Iako poraženi, zbog neposluha strijelaca, muslimani slijede mušrike pale vatre i tako zavaraju mušrike koji su pomislili da je muslimanima došla pomoć